Инфляция

Инфляция (инфеләсәhttps://yandex.ru/search/?text=инфеләсә&clid=2299246&banerid=6301000000%3A58239dfad71b880017ebef89&win=305&lr=43) - җитештерү, акча әйләнеше һәм дәүләт финанслары өлкәсендә гамәлдә булган сәбәпләр аркасында кәгазь акчаларының бәһалары, кыйммәте кими бару. Инфляция бөтен әйберләргә, хезмәт күрсәтүләргә бәяләрнең гомуми һәм тигезсез рәвештә үсә баруында, шуның нәтиҗәсе буларак, реаль хезмәт хакының түбәнәюендә, тормыш дәрәҗәсенең начарлануында чагыла; бу исә җәмгыятьтәге икътисади һәм иҗтимагый каршылыкларның кискенләшүенә китерә. Инфляциянең гадәттән тыш югары дәрәҗәдә күтәрелүе (200 проценттан артык) җитештерүнең бик нык кимүенә һәм гадәти хуҗалык элемтәләренең бозылуына сәбәп була; һәм ул гиперинфляция дип бәяләнә.

 Искәрмәләр 

Төркем:Икътисад терминологиясе
Төркем:Финанс
Төркем:Акча әйләнеше